Rikunarita-ORG/Wikinium huggingface dataset:
# Lī-sûn

**Lī-sûn** (利純) mā sī **Lī-jūn** (利潤, Profit), sī chi̍t chióng phó te̍k-pia̍t ê Keng-chè-ha̍k kài-liām, ū nn̄g chióng ì-gī:

* Keng-chè lī-sûn (Economic profit): Chóng siu-ji̍p kap chóng sêng-pún chi-kan ê chha-gia̍h, koàn-sì ēng “Π” piáu-sī (ài chù-ì chóng sêng-pún pau-koat ki-hōe sêng-pún).
* Chèng-siông lī-sûn (Normal profit): Sêng-pún ê chi̍t ê cho͘-sêng hong-bīn, khai-siau kā khì-gia̍p-ka chu-pún tâu-chu ê pò-siû.
# Siā-hōe hok-lī

**Siā-hōe hok-lī** (社會福利) sī chi̍t chióng chha-pia̍t thāi-gū, tùi bó͘ chi̍t-koá lâng, te̍k-pia̍t sī chèng-hú hiòng jio̍k-sè thoân-thé ia̍h-sī keng-chè ū khùn-lân ê lâng thê-kiong, lâi khak-pó in-ê seng-oa̍h sò͘-chit, seng-chûn kap hoat-tián ki-hōe téng-téng chhò͘-si, tùi siā-hōe chéng-thé iú-lī.

Sè-kài Jîn-koân Soan-giân chú-tiuⁿ: "lâng-lâng seⁿ lâi chū-iû, tī chun-giâm kap koân-le̍k siōng it-lu̍t pêng-téng." Chá-kî ê siā-hōe hok-lī koan-liām chú-iàu goân-chū chû-siān kiù-chè ê cheng-sîn.

Hiān-tāi ê siā-hōe hok-lī thong-siông pau-koat bián-hùi kàu-io̍k, i-liâu, chū-ok pó-chiòng, siā-hōe pó-chiòng téng-téng. M̄-koh tùi chit-khoán chèng-chhek mā ū-lâng jīm-ûi ùi kang-chok ê kong-bîn chhiú-lāi thê-cháu châi-bu̍t khì kiù-chè bô-thâu-lō͘ ê lâng, tài-chi̍t-chiá kap gín-á, chiū téng-î sī thau-the̍h pat-lâng ê lô-tōng, ûi-hoán liáu pó-hō͘ kò-jîn châi-sán ê koân-lī.
# Kiōng-sán-chú-gī

Kiōng-sán-chú-gī ê phiau-chì, "nî-koeh-á" chham "kòng-thûi-á".
**Kiōng-sán-chú-gī** (共產主義; Eng-gí: Communism) sī chit-chióng kiàn-lı̍p tī Marx siā-hōe-chú-gī ki-chhó͘ siōng ê siā-hōe, chèng-tī ha̍k-soat, he̍k-chiá kóng sī ūn-tōng. Sī Marx-Lenin-chú-gī tui-kiû ê chòe-chiong sìn-liām.
# Hui-chèng-hú cho͘-chit

2003 nî 3 goe̍h Le̍k-sek Hô-pêng kā Esso khòng-gī.
**Hui-chèng-hú cho͘-chit** (Eng-gí: non-governmental organization, kán-chheng **NGO**) sī iû su-jîn iah cho͘-chit ha̍p-hoat lâi cho͘-sêng ê cho͘-chit, lāi-té bô chèng-hú iah sī kok-ka ê chham-ú iah sī tāi-piáu. Nā chèng-hú ū tàu chhut-chîⁿ lâi seng-li̍p ê NGO, lāi-té tiāⁿ-tio̍h bē-tàng ū chèng-hú ê tāi-piáu. NGO it-poaⁿ mā sī hui-êng-lī cho͘-chit (NPO), bô pau-hâm siong-gia̍p thoân-thé.
# Khì-gia̍p

**Khì-gia̍p** (hàn-jī: 企業) sī ūi tio̍h êng-lī, hiòng siau-hùi-chiá thê-kiong siong-phín ia̍h ho̍k-bū ê cho͘-chit. "Kong-si" it-poaⁿ mā sǹg sī khì-gia̍p, chóng-sī khì-gia̍p bô it-tēng ū hoat-lu̍t-siong "kong-si" ê sin-hūn, chhan-chhiūⁿ kui-bô͘ khah sè ê siong-ka.

## Siong-koan

* Gia̍p-bū
# Chong-kàu ê chū-iû

**Chong-kàu ê chū-iû**, he̍k-chiá kóng **sìn-gióng ê chū-iû**, sī chi̍t khoán chū-iû ê goân-chek, ùi chong-kàu ê chū-iû ē-té, kò-jîn ia̍h siā-lí tī kong-chiòng he̍k-chiá su-jîn hong-bīn, thang keng-kòe kà-sī, si̍t-chok, chông-pài, chun-siú gî-sek lâi piáu-bêng in-ê chong-kàu kap sìn-gióng. Lēng-gōa oa-ná pau-koat kái-piàn ka-tī ê sìn-gióng ia̍h chong-kàu ê chū-iû.
# San Diego

|  |
| --- |
| **San Diego** |
|  |
|

|  |
| --- |
|  **Kî-á** |

 |
| San Diego |
| Keng-hūi-tō͘: ﻿ / ﻿ |
| Kok-ka
 | Bí-kok
 |
| Chiu
 | California
 |
| **Bīn-chek** |
|  - Chhī-khu
  | 963.6 km2 |
|  - Thó͘-tē |
840.0 km2 |
|  - Chúi-bīn |
123.5 km2 |
| **Koân-tō͘** |
22 m |
| **Jîn-kháu** (January 1, 2009) |
|  - Chhī-khu | 1,353,993 lâng |
|  - Bi̍t-tō͘ |
1,611.9/km2 |
|  - To͘-chhī-khian | 3,001,072 |

**San Diego** sī Bí-kok California tē-2 toā ê siâⁿ-chhī, pâi tī Los Angeles āu-piah.
# Kok-chè Tōng-bu̍t Hok-lī Ki-kim-hoē

**Kok-chè Tōng-bu̍t Hok-lī Ki-kim-hoē** (IFAW; International Fund for Animal Welfare) sī chit-má sè-kài-siōng siōng-toā ê chi̍t ê tōng-bu̍t hok-lī, pó-io̍k, chû-siān cho͘-chit.

Chit-ê cho͘-chit ê bo̍k-piau sī "kái-siān choân-sè-kài iá-seng kah chhī-ióng tōng-bu̍t ê hok-lī, kiám-chió tōng-bu̍t ê siong-gia̍p ián-chhut koh pó-hō͘ iá-seng tōng-bu̍t seng-oa̍h khoân-kéng, kái-kiù tōng-bu̍t ê thòng-khó͘.

## Chham-khó chu-liāu

## Goā-pō͘ liân-kiat

IFAW ê bāng-chām Archived 2011-10-22 at the Wayback Machine.
# Pang-kok

**Pang-kok** (Eng-gí: *state*; óa-im: "su-tè-toh") sī chi̍t-ê chèng-tī-thé. Chi̍t khoán tēng-gī sī ū kiông-chè-le̍k ê chèng-tī cho͘-chit, hâm chi̍t-ê tiong-iong chèng-hú thang pó-chhî tī it-tēng tē-lí léng-thó͘ tang-tiōng to̍k-chiàm bú-le̍k sú-iōng ê ha̍p-hoat-sèng.

## Iōng-gí pí-kàu

Chham-chiàu chi̍t kóa koan-liân ê Eng-gí iōng-gí, *state* chit jī ū kok-ka ê ì-sù, chóng-sī khah choan-bûn tī chèng-tī ki-koan ê pō͘-hūn. Khah phó͘-thong ê iōng-gí *country*, sī khah óa tē-lí-siōng chi̍t-ê thang kah pa̍t-ūi khu-pia̍t ê só͘-chāi ê ì-sù; nā *nation* sī khah koan-sim tī chi̍t tīn lâng ê ì-sù.

## Liân-pang-chè ē-té ê pang-kok

Chi̍t kóa liân-pang, pí-lūn Bí-kok, in ē-té ê kò-pia̍t pang hūn mā sǹg sī kok-ka, in cho͘-sêng liân-pang ê chi̍t pō͘-hūn. Chia ê kok-ka ū pō͘-hūn ê chú-khoân pun hō͘ liân-pang chèng-hú. Tī Eng-gí, oân-choân to̍k-li̍p ê kok-ka kap liân-pang hē-thóng ē-té ê kok-ka lóng thang hō chò *state*, chong-sī chi̍t kóa Tang-iûⁿ giân-gí tiāⁿ te̍k-pia̍t kā Bí-kok liân-pang ē-té ê *state* hoan-e̍k chò "chiu" (州).

## Chham-chiàu

## Siong-koan

* Bîn-cho̍k (*nation*)
* Kok-ka (*country*)
# Sat-boán-kàu

**Sat-boán-kàu** (薩滿教) sī hun-pò͘ chāi Pak-a, Tiong-a, Se-chōng, Pak-au kap Pak-bí ê chong-kàu hêng-thài. Sat-boán sī chiáng-ak sîn-pì tì-sek koh ū lêng-le̍k chìn-ji̍p jîn-sîn (人神) chōng-thài ê lâng; in ū ī-giân, tī-liâu, chham sio̍k-lêng kau-thong, í-ki̍p kàu sio̍k-lêng sè-kài khì lí-hêng ê lêng-le̍k.